અમદાવાદ શહેરના સેટેલાઇટ વિસ્તારમાં રહેતી એક યુવતિએ પોતાના અપહરણ અને સામૂહિક બળાત્કાર અંગે નોંધાવેલી ફરિયાદ બાદ સરકારી તંત્ર હચમચી ગયું છે એની સાથેસાથે સમગ્ર કેસમાં રાજ્ય મહિલા આયોગ પણ ચિત્રમાં આવ્યું છે. આયોગના ચેરમેન લીલાબેન આંકોલીયાએ અમદાવાદ શહેર પોલીસ કમિશનર પાસેથી સેટેલાઇટકાંડમાં પીડિતાની ફરિયાદ, પોલીસ તપાસમાં અત્યાર સુધીમાં એકત્રિત થયેલી વિગતો ઉપરાંત પીડિતાએ મીડિયા સમક્ષ હાજર થઇ ક્રાઇમ બ્રાન્ચના વડા સામે કરેલા ગંભીર આરોપો સહિતની વિગતોનો રિપોર્ટ સાત દિવસમાં મોકલી આપવા સૂચના આપી છે.